b'\n_START_ARTICLE_\nAkademski zbor\n_START_PARAGRAPH_\nAkad\xc3\xa9mski zb\xc3\xb2r je z\xc2\xa0\xc2\xbbZakonom o visokem \xc5\xa1olstvu\xc2\xab\xc2\xa0opredeljen kot organ visoko\xc5\xa1olskega zavoda (\xc4\x8dlanice univerze ali samostojnega visoko\xc5\xa1olskega zavoda), sestavljen iz vseh visoko\xc5\xa1olskih u\xc4\x8diteljev, znanstvenih delavcev in visoko\xc5\xa1olskih sodelavcev. Pri delu akademskega zbora sodelujejo tudi predstavniki \xc5\xa1tudentov tako, da je njihovo \xc5\xa1tevilo najmanj ena petina \xc4\x8dlanov akademskega zbora. Pristojnosti akademskega zbora so izvolitev senata, oblikovanje predloga za dekana, ki ga zatem izvoli senat \xc4\x8dlanice._NEWLINE_Akademski zbor vodi predsednik akademskega zbora, ki ga izmed sebe izvolijo visoko\xc5\xa1olski u\xc4\x8ditelji in sodelavci. Glede na veljavna pravila o delovanju posameznega visoko\xc5\xa1olskega zavoda, imajo volilno pravico pri volitvah predsednika lahko tudi \xc5\xa1tudentje._NEWLINE_Predsednik akademskega zbora sklicuje seje akademskega zbora, praviloma vsaj enkrat letno, v primeru izvolitve novega \xc4\x8dlana senata visoko\xc5\xa1olskega zavoda ali celega senata pa \xc5\xbee prej._NEWLINE_\xc5\xa0tudente, \xc4\x8dlane akademskega zbora, izvoli \xc5\xa1tudentski svet visoko\xc5\xa1olskega zavoda.'